Diari Oficial de la Generalitat Valenciana


Sumari del DOGV 5784, del 13-06-2008 (2008/6138)

Actuacions de divorci contenciós número 678/05. Notificació de la sentència a Liane-Osvalda Sproga.
---------------------------------------------------------------------------------------------------

### Dades del document

Número de DOGV
:   5784

Data del DOGV
:   13-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6138


Data del document
:   28-03-2008

Organisme emissor
:   Jutjat de Primera Instància Número 3 de Dénia

Tipus de document
:   Edicte

Descriptors 

:   * sistema judicial

Actuacions de divorci contenciós número 678/05. Notificació de la sentència a Liane-Osvalda Sproga. [2008/6138]  
Actuacions de divorci contenciós número 678/05  
Aitana Ramón Martín, jutgessa substituta del Jutjat de Primera Instància i Instrucció número 3 de Dénia, ha vist les presents actuacions de divorci contenciós número 678/05, seguides a instàncies de Silvestre Moisés Errades Caselles, representat pel procurador dels tribunals el senyor Bonet Camps i assistit pel lletrat el senyor Ballester Fornés, contra Liene-Osvalda Sproga, declarada en situació de rebel·lia processal; sobre divorci contenciós.  
Antecedents de fet  
1. El procurador dels tribunals el senyor Bonet, en la representació processal acreditada, va formular amb data 7 d'octubre de 2005, una demanda de divorci del matrimoni format pels litigants i contret a Xàbia, el dia 14 de gener de 2005, i inscrit al Registre Civil d'esta localitat, al tom 32, pàgina 209 de la secció segona, en la qual sol·licitava que es dictara sentència que decretara la dissolució del matrimoni per divorci d'acord amb l'article 86 del Codi Civil; que va ser admesa a tràmit, es va registrar amb el número 678/05 d'actuacions, i es va incoar i es va assenyalar la celebració de judici amb citació de totes les parts.  
2. A l'acte del judici va comparéixer el demandant, i no així la demandada, malgrat estar citada en forma legal a través d'edictes, el qual va al·legar tot allò que més li va convindre, i va proposar la prova de què va intentar valdre's, que admesa la declarada com a pertinent va ser practicada amb el resultat que es pot veure en les actuacions, les quals van quedar concloses per a sentència.  
Fonaments de dret  
1. D'acord amb l'establit en l'article 86 del Codi Civil, es decretarà judicialment el divorci, siga quina siga la forma de celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies exigits en l'article 81 del mateix cos legal. Este precepte disposa en l'apartat 2n -que és aplicable a este cas- que l'únic requisit és que hagen transcorregut tres mesos des de la celebració del matrimoni.  
Procedix, per tant, declarar dissolt per divorci el matrimoni format per Silvestre Moisés Errades Caselles i Liene-Osvalda Sproga, ja que de la documental que consta en actuacions, consistent en el certificat del Registre Civil de Xàbia, consta celebrat el matrimoni civil en data 14 de gener de 2005, i la demanda de divorci es va presentar en data 7 d'octubre de 2005.  
2. No s'hi pot en este cas efectuar cap pronunciament pel que fa a mesures definitives, atés que no hi ha fets que així ho requerisquen. En efecte, no es coneixen fills haguts del matrimoni format pels litigants; l'actor ha declarat que el règim econòmic matrimonial aplicable és el de separació de béns -i així consta a la nota marginal del document 2-, i no sol·licita l'adopció de cap mesura.  
Per la seua part, a la demandada se l'ha declarada en situació de rebel·lia processal, no ha al·legat ni ha acreditat cap fet obstatiu, impeditiu o excloent de la pretensió de l'actor, ni tampoc ha al·legat ni ha acreditat ser titular de l'interés més necessitat de protecció, per la qual cosa, d'acord amb el que ha sol·licitat l'actor en el moment processal oportú, són aplicables els efectes establits en l'article 304 de la Llei d'Enjudiciament Civil.  
3. No procedix fer condemna en costes, atesa l'índole de la matèria enjudiciada.  
Vists els preceptes legals citats i altres aplicables de manera general i pertinent.  
Dispositiva  
Que estime la demanda formulada pel procurador dels tribunals el senyor Bonet, en nom i representació processal de Silvestre Moisés Errades Caselles, contra Liene-Osvalda Sproga, i declare la dissolució per divorci del matrimoni contret per ambdós a Xàbia, el dia 14 de gener de 2005.  
No procedix condemna en costes, atesa l'índole de la matèria enjudiciada.  
Deduïu una testimoniança literal d'esta sentència que quedarà en estes actuacions, amb la inclusió del seu original al llibre de sentències civils d'este Jutjat.  
Una vegada ferma esta resolució, remeteu-ne una testimoniança al registre civil corresponent del lloc de celebració del matrimoni perquè es faça l'oportuna anotació marginal.  
Notifiqueu la present resolució a les parts, i feu-los saber que no és ferma i que contra esta resolució s'hi pot preparar un recurs d'apel·lació, davant este Jutjat, en el termini de cinc dies, comptadors des de l'endemà de la notificació, perquè en siga sabedora, després de la interposició, l'Audiència Provincial d'Alacant, amb el compliment previ del que disposa l'article 449.3 de la Llei d'Enjudiciament Civil.  
Esta és la meua sentència, jutjant definitivament en esta instància, que pronuncie, mane i firme.  
Publicació. La sentència anterior l'ha llegida i publicada la jutgessa substituta que la subscriu en el dia de hui, mentre celebrava audiència pública, en done fe.  
Dénia, 28 de març de 2008.- El secretari: Sigerido Mangas Morales.